section_heading: Životopis
paragraph_text: Rođena u obitelji kulturnih radnika i glumaca iz okolice Rijeke. Tetka glumice Lele Margetić i žena glumca i pedagoga Drage Krče. Glumu studirala na zagrebačkoj Zemaljskoj glumačkoj školi. Jedna je od osnivačica kazališta "Gavella". Prvu je kazališnu ulogu odigrala na Gavellinoj pozornici 1954. godine u "Ljubavi četvorice pukovnika". Uslijedile su brojne uloge u predstavama, a posljednju u kazalištu Gavella, "Marija se bori s anđelima" odigrala je 1985. godine. Glumila je i u ostalim hrvatskim kazalištima te više puta u Teatru u gostima,  Relje Bašića, primjerice u predstavi "Zatočenik druge avenije" (1993.) američkog dramatičara  Niel Simona.